ฉันอายุ 18 ปี และมักจะปวดท้องที่มุมขวาล่างของท้อง ฉันไม่รู้ว่ามันเกิดจากอะไร และกลับมาเป็นครั้งคราว นั่นเป็นอาการที่เป็นไปได้ของไส้ติ่งอักเสบหรือไม่?
สวัสดีค่ะ อาการปวดท้องด้านขวาล่าง อาจเกิดจาก- ไส้ติ่งอักเสบ จะมีอาการปวดท้องขึ้นมาอย่างเฉียบพลัน โดยเริ่มที่บริเวณรอบสะดือก่อน ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และมักมีไข้ร่วมด้วย นอกจากนี้อาจมีท้องเสีย ท้องอืด อาเจียน ปัสสาวะผิดปกติ ร่วมด้วย- หากมีอาการขาดประจำเดือน หรือมีเลือดออกจากช่องคลอด อาจเกิดจากการตั้งครรภ์นอกมดลูก การแท้ง- มีซีสต์หรือเนื้องอกที่ปีกมดลูกหรือรังไข่ด้านขวา- หากมีตกขาวที่ผิดปกติร่วมด้วย อาจเกิดจากมดลูกอักเสบ ปีกมดลูกอักเสบ- กล้ามเนื้อของผนังหน้าท้องบริเวณท้องน้อยอักเสบจากการบาดเจ็บ เช่น การยกของหนัก การออกกำลังกาย การถูกกระแทก- อาจเกิดจากการมีท้องผูกก็ได้หากอาการปวดท้องที่เป็นอยู่ เกิดขึ้นเป็นๆ หาย ไม่ได้มีลักษณะที่รุนแรงขึ้นเรื่อยๆ ไม่ได้มีไข้ร่วมด้วย ก็ไม่ใช่อาการของไส้ติ่งอักเสบค่ะในเบื้องต้น หากมีอาการขาดประจำเดือน หรือประจำเดือนมาไม่ปกติร่วมด้วย ก็ควรตรวจหาการตั้งครรภ์ดูด้วย หากตรวจไม่พบ หรือไม่เคยมีเพศสัมพันธ์มาก่อน ก็อาจสังเกตอาการปวดท้องไปก่อน ในระหว่างนี้ ก็ควรงดการยกของหนัก งดการออกกำลังกายและเล่นกีฬาต่างๆ ไปก่อน แต่หากอาการไม่หายไป เป็นมากขึ้น หรือมีอาการอื่นๆ ร่วม ก็ควรไปพบแพทย์เพื่อตรวจค่ะ